Lëtzebuerger Filmpräis 2021

Den 9. Lëtzebuerger Filmpräis gouf de 26. November 2021 verdeelt.

 Präiszeremonie 
Ursprénglech hätt den 9. Lëtzebuerger Filmpräis sollen am Oktober 2020 ofgehale ginngouvernement.lu: La 9e édition du Lëtzebuerger Filmpräis et les assises du cinéma reportées à 2021., Communiqué op gouvernement.lu (27.Abrëll 2020), ma gouf wéinst der COVID-19-Pandemie ee Joer méi spéit, de 26. November 2021, organiséiert.

D'Präisiwwerreechung war am Groussen Theater vun der Stad Lëtzebuerg. De Fred Neuen an d'Clara Hertz hunn duerch de Programm gefouert.paperjam.lu: La cérémonie du Lëtzebuerger Filmpräis 2021 en photos (29. November 2021) Present waren nieft de Persounen aus der nationaler Filmindustrie och de Groussherzog Henri a seng Fra Maria Teresa, de Premier a Minister fir Kommunikatioun a Medie Xavier Bettel, d'Kulturministesch Sam Tanson an d'Stater Buergermeeschtesch Lydie Polfer.gouvernement.lu: Palmarès de la 9e édition du Lëtzebuerger Filmpräis (27. November 2021)

Wéinst der Coronapandemie huet am Sall d'Maskeflicht gegollt an d'Receptioun gouf kuerzfristeg ofgesot. D'Iesse vun der Receptioun gouf un d'Stëmm vun der Strooss gespent.rtl.lu: RTL Spezial: Lëtzebuerger Filmpräis am Replay (28. November 2021)

 Kategorien a Wal 

Eng éischt Kéier gouf d'Wiel an zwou Etappen duerch déi Ronn 400 Membere vun der Filmakademie gemaach: Fir d'éischt déi bescht (maximal) fënnef pro Kategorie, aus där dann ee Gewënner ausgewielt gouf. 81 Produktioune stoungen am éischten Tour zu Auswiel, vun deenen der schlussendlech 40 nominéiert goufen, an dat fir 14 Präisser.wort.lu: Le retour du «Lëtzebuerger Filmpräis» vum Thierry Hick (24. November 2021)

Et gouf och e puer nei Präisser. De Präis fir déi bescht Schauspiller gouf ënnerdeelt an ee fir déi bescht männlech an ee fir déi bescht weiblech Interpretatioun. De Präis fir déi bescht Musek, deen et schonn 2005 an 2007 gouf, gouf nees agefouert.

Nieft de Gewënner, déi duerch d'Membere vun der Filmakademie gewielt goufen, huet eng international Jury aus Profien an deem Secteur de Gewënner an der neier Kategorie vum beschte Wierk an 'augmentéierter Realitéit' ausgesicht.chronicle.lu: 2021 Luxembourg Film Prize Winners Unveiled (27. November 2021)

D'Association luxembourgeoise de la presse cinématographique (ALPC) huet en eegene Präis wärend der Zeremonie verdeelt.

D'Zeremonie gouf op RTL.lu, RTL Play a filmprais.lu iwwerdroen.

 Präisdréier an Nominéierungen 
Déi erfollegräichst Produktiounsfirma war Samsa Film mat insgesamt aacht Präisser fir De Superjhemp retörns (zwee Präisser), d'Serie Capitani (véier Präisser) an d'Koproduktioune Colectiv an Tel Aviv on Fire (jee ee Präis). De Film Sawah war zwar fënnefmol nominéiert, mee huet awer keng Kéier gewonnen.100komma7.lu: Lëtzebuerger Filmpräis geet un "De Superjhemp retörns" vum Michel Delage (26. November 2021)

Déi verschidde Kategorië mat hire Kandidate sinn déi hei;rtl.lu: D'Serie Capitani fënnefmol nominéiert fir de Lëtzebuerger Filmpräis. (27. Oktober 2021) de Gewënner ass fett ervirgehuewen"Palmarès de la 9e édition du Lëtzebuerger Filmpräis." Communiqué op gouvernement.lu, 27.11.2021.

 Beschte lëtzebuergesche Laangfilm (Fiktioun oder Animatioun)  
 Superjhemp retörns vum Félix Koch
 Escapada vun der Sarah Hirtt
 Hytte vum Jean-Louis Schuller
 Péitruss vum Max Jacoby
 Sawah vum Adolf El Assal

 Beschte Laangfilm a Koproduktioun (Fiktioun oder Documentaire)  
 Colectiv vum Alexander Nanau
 Bad Luck Banging or Loony Porn vum Radu Jude
 Deux vum Filippo Meneghetti
 Jumbo vun der Zoé Wittock
 Tel Aviv on Fire vum Sameh Zoabi

 Beschte Laangfilm a Koproduktioun (Animatioun)  
 Les Hirondelles de Kaboul vum Eléa Gobbé-Mévellec & Zabou Breitman
 Pachamama vum Juan Antin
 Wolfwalkers vum Tomm Moore & Ross Stewart

 Beschte Kuerzfilm (Fiktioun oder Documentaire)  
 Portraitiste vum Cyrus Neshvad
 If We Smarten Up vun der Larisa Faber
 Lupus vum Laurent Prim
 Touch Me vun der Eileen Byrne
 Vis-à-Vis vum Émile V. Schlesser

 Beschte Kuerzfilm (Animatioun) 
 Seed of Hope vum Claude Kongs
 Abigail vum Nicolas Debray
 Mania vum Ugur Darya Eroglu

 Beschte Laangfilm (Documentaire) 
 An zéro - Comment le Luxembourg a disparu vum Myriam T. & Julien Becker
 California Dreaming vum Fabrizio Maltese
 Histoire(s) de femme(s) vun der Anne Schroeder
 River Tales vun der Julie Schroell
 The Living Witnesses vum Karolina Markiewicz & Pascal Piron
 Zero Impunity vum Stéphane Hueber-Blies & Nicolas Blies

 Bescht Produktioun fir Tëlee oder nei Medien (Fiktioun oder Documentaire) 
 Capitani vum Christophe Wagner & Thierry Faber
 Bad Banks – Saison 2 vum Christian Zübert
 Ex Aequo! vun der Lucia Valverde, et. al.
 routwäissgro – Saison 3 vum Loïc Tanson, Jacques Molitor, et. al.
 What We Talk About When We Talk About Sex vun der Catherine Dauphin

 Bescht Produktioun fir Tëlee oder nei Medien (Animatioun) 
 Fox & Hare vun der Mascha Halberstad & Tom van Gestel
 Barababor vum Laurent Witz
 Nächst Statioun vun der Sarah Sutter a Frédéric Wedeux

 Bescht Schauspillerin 
 Sophie Mousel a Capitani
 Fabienne Hollwege an An zéro
 Larisa Faber an Angelo
 Désirée Nosbusch a Bad Banks – Saison 2
 Magaly Teixeira a Coyotes

 Beschte Schauspiller 
 Luc Schiltz a Capitani
 Jules Werner a Capitani
 Jérôme Varanfrain an Deux
 Nilton Martins a Sawah
 André Jung an De Superjhemp retörns

 Bescht kreativ Kontributioun (Laangfilm; Fiktioun oder Documentaire) 
 Thierry Faber, Eric Lamhène, Christophe Wagner – Kategorie Dréibuch fir Capitani
 Jean Louis Schuller – Kategorie Kamera fir Hytte
 Nikos Welter – Kategorie Kamera fir Sawah
 Adolf El Assal – Kategorie Dréibuch fir Sawah
 Amandine Klee – Kategorie Kamera fir Skin Walker

 Bescht kreativ Kontributioun (Laangfilm; Animatioun) 
 Nicolas Debray, Gilles Rudziak an Ekipp – Kategorie Animatioun fir Wolfwalkers
 Stéphane Lecocq - Kategorie Décor fir Ooops! Finny wou bass de?
 Julien Silvestre Da Conceicao – Kategroie Compositioun fir Ooops! Finny wou bass de?
 Michel Pisson – Kategorie Décor fir Pachamama
 Pascal Gérard an Ekipp – Kategorie Décor fir Wolfwalkers

 Bescht Musek 
 André Dziezuk fir Tel Aviv on Fire Kyan Bayani fir Bad Banks – Saison 2
 Emre Sevindik fir California Dreaming
 Ivan Boumans fir Hytte
 Eric Bintz fir Sawah

 Bescht Wierk an XR 
 Ayahuasca vum Jan Kounen
 7 Lives vum Jan Kounen
 Cosmos Within Us vum Tupac Martir
 My Identity Is This Expanse! vum Karolina Markiewicz & Pascal Piron
 Under the Skin vum João Inada

 Präis vun der Associatioun vun de Filmkritiker 
 Wolfwalkers''' Colectiv Tel Aviv on Fire Kritik 
De Michel Delage vum Radio 100,7 huet de Choix vun de priméierte Wierker a Fro gestallt a vu "Kachkéis-Nationalismus" (Superjhemp retörns) a "Kniddelen-Nationalismus" (An zéro'') geschwat. Hien huet och d'Monopolstellung vun RTL an d'Nominatiounsprozedur vun der Filmakademie kritiséiert."Déi 'beschte' Lëtzebuerger Filmer..." Kommnetar vum Michel Delage op 100komma7.lu, 29.11.2021. Och de Jeff Schinker vum Tageblatt huet d'"Mediokritéit" vun de präisgekréinte Wierker kritiséiert.tageblatt.lu: Lëtzebuerger Filmpräis / La soirée a été annulée. Bonne soirée: Le neuvième Lëtzebuerger Filmpräis vum Jeff Schinker (28. November 2021) An den anere Medie gouf de Filmpräis neutral bis positiv opgeholl.

Kuckt och

Kategorie:Lëtzebuerger Filmpräis
Kategorie:2021